Publication: Magyar Közlöny
Issue: MK-2004-15 (Year: 2004, Number: 15)
Era: 2004-2010
Section: A Kormány a tisztességtelen piaci magatartás és a versenykorlátozás tilalmáról szóló 1996. évi LVII. törvény
Paragraph Index: 147

(4) A mentesítés nem alkalmazható, ha a gépjármûvek szállítója megtagadja, hogy független piaci szereplõk az e gépjármûvek javításához és karbantartásához vagy környezetvédelmi intézkedések végrehajtásához szükséges mûszaki információhoz (ideértve az érintett szoftvert és a továbbképzést is), diagnosztikai és más készülékhez, szerszámokhoz hozzájussanak. Az ilyen hozzájutásnak különösen a gépjármû elektronikus irányító és diagnosztikai rendszereinek, e rendszerek a szállító standard eljárásaival összhangban álló programozásának, a javítási és továbbképzési instrukcióknak, valamint a diagnosztikai és szerviz eszközök és készülékek használatához szükséges információknak a korlátozás nélküli használatára kell kiterjednie. Jogszerû és helyénvaló azonban, ha a gépjármûvek szállítója megtagadja az olyan mûszaki információhoz való hozzájutást, amely harmadik személy számára lehetõvé tenné, hogy megkerülje vagy kikapcsolja a beépített lopásgátló készülékeket, újrakalibrálja az elektronikus berendezéseket vagy manipuláljon az olyan berendezésekkel, amelyek például a gépjármû sebességét határolják be, kivéve, ha a lopás, újrakalibrálás vagy manipulálás elleni védelem kevésbé korlátozó eszközökkel is megvalósítható. A független piaci szereplõk részére a hozzájutást diszkriminációmentesen, haladéktalanul és arányos módon kell biztosítani és az információt használható formában kell adni. A szellemi alkotásnak vagy know-how-nak minõsülõ tárgyhoz való hozzájutás megtagadása nem lehet visszaélés jellegû.

Source: https://magyarkozlony.hu/hivatalos-lapok/598f92e0b6b68861f871794fb1d88b304d7bb07f/dokumentumok/d087ab6e717396bf218c11fce6f090f7b8931f0f/letoltes